title: 2008/840/EB: 2008 m. lapkričio 7 d. Komisijos sprendimas dėl neatidėliotinų priemonių, skirtų užkirsti kelią Anoplophora chinensis (Forster) įvežimui į Bendriją ir išplitimui joje (pranešta dokumentu Nr. C(2008) 6631)

text:
11.11.2008

               LT

               Europos Sąjungos oficialusis leidinys

               L 300/36

      KOMISIJOS SPRENDIMAS

   2008 m. lapkričio 7 d.
   dėl neatidėliotinų priemonių, skirtų užkirsti kelią Anoplophora chinensis (Forster) įvežimui į Bendriją ir išplitimui joje
   (pranešta dokumentu Nr. C(2008) 6631)
   (2008/840/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies trečiąjį sakinį,
   kadangi:

               (1)

               Direktyvos 2000/29/EB I priedo A dalies I skirsnyje nurodyti Anoplophora malasiaca (Forster) ir Anoplophora chinensis (Thomson). Naujausi tyrimai parodė, kad šiais dviem pavadinimais iš tikrųjų pavadinti vienos rūšies kenksmingieji organizmai. Todėl šiame sprendime tikslinga naudoti vieną persvarstytą mokslinį pavadinimą Anoplophora chinensis (Forster) tame priede nurodytiems Anoplophora malasiaca (Forster) ir Anoplophora chinensis (Thomson) pavadinti.

               (2)

               Remiantis Direktyva 2000/29/EB, jei, valstybės narės nuomone, kyla pavojus, kad į jos teritoriją gali būti įvežtas ir joje gali išplisti šios direktyvos I arba II priede nurodytas arba nenurodytas kenksmingasis organizmas, ji laikinai gali imtis papildomų priemonių apsisaugoti nuo gresiančio pavojaus.

               (3)

               Italijos Lombardijos regione ant įvairių augalų šeimininkų aptikus Anoplophora chinensis (Forster), 2007 m. lapkričio 23 d. Italija pranešė Komisijai ir kitoms valstybėms narėms, kad 2007 m. lapkričio 9 d. ji priėmė papildomas priemones, skirtas užkirsti kelią tolesniam šio organizmo įvežimui į jos teritoriją ir išplitimui joje.

               (4)

               Nyderlanduose ant įvairių augalų šeimininkų aptikus Anoplophora chinensis (Forster), 2008 m. sausio 21 d. Komisijai ir kitoms valstybėms narėms pranešta apie taikomas priemones tam organizmui Nyderlanduose likviduoti.

               (5)

               Neseniai Anoplophora chinensis (Forster) buvo aptiktas ant daugybės trečiųjų šalių kilmės Acer spp. augalų, skirtų sodinimui, siuntų. Šiuo metu jokie specialūs su šiuo kenksminguoju organizmu susiję reikalavimai netaikomi nei trečiųjų šalių arba Bendrijos kilmės Acer spp., nei kitiems šios kilmės neatspariausiems augalams šeimininkams.

               (6)

               2008 m. Nyderlandai pateikė Anoplophora chinensis (Forster) kenkėjų rizikos analizę, kurios išvada buvo ta, kad yra didelė organizmo išplitimo Bendrijoje tikimybė ir labai tikėtina ekonominė žala keliems augalams šeimininkams.

               (7)

               Todėl būtina imtis neatidėliotinų priemonių, skirtų užkirsti kelią Anoplophora chinensis (Forster) įvežimui į Bendriją ir išplitimui joje. Priemonės turėtų būti taikomos bet kokios kilmės augalams, „nurodytiems augalams“, kurie yra Anoplophora chinensis (Forster) augalai šeimininkai ir kurie kelia didžiausią užkrėtimo pavojų.

               (8)

               Turėtų būti nustatytos nurodytų augalų importo priemonės, susijusios su jų auginimu trečiosiose šalyse ir patikrinimu prieš juos įvežant į Bendriją. Taip pat turėtų būti nustatytos Bendrijos vietovių, kuriose nustatytas Anoplophora chinensis (Forster), kilmės nurodytų augalų auginimo, vežimo ir kontrolės priemonės.

               (9)

               Bendrijos vietovėse, kuriose aptiktas Anoplophora chinensis (Forster), t. y. užkrėstose zonose, turėtų būti nustatytos išsamios priemonės. Tose zonose turėtų būti taikomos tinkamos priemonės organizmui likviduoti ir jo buvimui intensyviai stebėti. Vietovėse, esančiose aplink tokias zonas, t. y. buferinėse zonose, turėtų būti atliekama intensyvi organizmo buvimo stebėsena. Tam tikroje Bendrijos vietovėje pirmą kartą aptikus organizmą, atitinkamos buferinės zonos plotas gali būti sumažintas siekiant aiškiau parodyti, kad išplitimo pavojus yra mažesnis.

               (10)

               Visose valstybėse narėse turėtų būti atliekama augalų šeimininkų apžiūra Anoplophora chinensis (Forster) buvimui ar ilgalaikiam išnykimui nustatyti.

               (11)

               Iki 2009 m. gegužės 31 d. po vieno augimo sezono reikėtų persvarstyti priemones atsižvelgiant į valstybių narių atliktų oficialių importuojamų ir Bendrijoje vežamų taikant neatidėliotinas priemones nurodytų augalų apžiūrų ir tyrimų rezultatus, jei jų yra.

               (12)

               Jei būtina, valstybės narės turėtų pritaikyti savo teisės aktus, kad jie atitiktų šio sprendimo reikalavimus.

               (13)

               Šiame sprendime nustatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Apibrėžtys
   Šiame sprendime vartojamų terminų apibrėžtys:

               a)

               „nurodyti augalai“ – Acer spp., Aesculus hippocastanum, Alnus spp., Betula spp., Carpinus spp., Citrus spp., Corylus spp., Cotoneaster spp., Fagus spp., Lagerstroemia spp., Malus spp., Platanus spp., Populus spp., Prunus spp., Pyrus spp., Salix spp. ir Ulmus spp. augalai, skirti sodinimui, išskyrus sėklas.

               b)

               „auginimo vieta“ – tai auginimo vieta, kaip apibrėžta Maisto ir žemės ūkio organizacijos Tarptautiniame fitosanitarinių priemonių standarte Nr. 5 (2).

         2 straipsnis
   Nurodytų augalų importas
   Iš trečiųjų šalių, kuriose aptiktas Anoplophora chinensis (Forster), importuojami nurodyti augalai į Bendriją gali būti įvežami, tik jei:

               a)

               jie atitinka specialius I priedo 1 skirsnio 1 punkte nustatytus importo reikalavimus;

               b)

               nepažeidžiant Direktyvos 2000/29/EB 13a straipsnio 1 dalies, juos įvežant į Bendriją, jie yra patikrinti atsakingos oficialios institucijos pagal šio sprendimo I priedo I skirsnio 2 punktą siekiant nustatyti Anoplophora chinensis (Forster) ir neaptikta jokių to organizmo požymių.

         3 straipsnis
   Nurodytų augalų vežimas Bendrijos teritorijoje
   Bendrijos demarkacinių zonų, nustatytų pagal 5 straipsnį, kilmės nurodyti augalai Bendrijoje gali būti vežami tik tuo atveju, jei jie atitinka I priedo II skirsnio 1 punkte nustatytas sąlygas.
   Iš trečiųjų šalių, kuriose aptiktas Anoplophora chinensis (Forster), pagal 2 straipsnį importuoti nurodyti augalai gali būti vežami Bendrijoje tik tuo atveju, jei jie atitinka I priedo II skirsnio 2 punkte nustatytas sąlygas.
   4 straipsnis
   Apžiūra
   Valstybės narės kasmet savo teritorijoje atlieka oficialias augalų šeimininkų apžiūras siekdamos nustatyti Anoplophora chinensis (Forster) ir apsikrėtimo šiuo organizmu įrodymus.
   Nepažeidžiant Direktyvos 2000/29/EB 16 straipsnio 1 dalies iki kiekvienų metų balandžio 30 d. Komisijai ir kitoms valstybėms narėms pranešami apžiūros rezultatai, kartu pateikiant šio sprendimo 5 straipsnyje minimų nustatytų demarkacinių zonų sąrašą.
   5 straipsnis
   Demarkacinės zonos
   Jei Anoplophora chinensis (Forster) buvimas tam tikroje vietovėje patvirtinamas 4 straipsnyje nurodytos apžiūros rezultatais arba įrodomas kitais būdais, valstybės narės nustato demarkacines zonas, kurias pagal II priedo 1 skirsnį sudaro užkrėsta ir buferinė zonos.
   Valstybės narės demarkacinėse zonose imasi II priedo 2 skirsnyje nustatytų oficialių priemonių.
   6 straipsnis
   Atitiktis
   Valstybės narės imasi visų priemonių šiam sprendimui įgyvendinti ir, jei būtina, iš dalies pakeičia priemones, kurias jos priėmė siekdamos apsisaugoti nuo Anoplophora chinensis (Forster) įvežimo ir išplitimo, tam, kad jos atitiktų šio sprendimo reikalavimus. Apie šias priemones jos nedelsdamos praneša Komisijai.
   7 straipsnis
   Peržiūra
   Šis sprendimas peržiūrimas ne vėliau kaip iki 2009 m. gegužės 31 d.
   8 straipsnis
   Adresatai
   Šis sprendimas skirtas valstybėms narėms.

      Priimta Briuselyje, 2008 m. lapkričio 7 d.

            Komisijos vardu

         Androulla VASSILIOU

            Komisijos narė

      (1)  OL L 169, 2000 7 10, p. 1.

      (2)  Fitosanitarijos terminų žodynas – nuoroda į standartą ISPM Nr. 5, Tarptautinės augalų apsaugos konvencijos sekretoriatas, Roma.

      I PRIEDAS
      2 IR 3 STRAIPSNIUOSE NURODYTOS NEATIDĖLIOTINOS PRIEMONĖS
      I.   Specialūs importo reikalavimai

                  (1)

                  Nepažeidžiant Direktyvos 2000/29/EB III priedo A dalies 9, 16 ir 18 punktų ir IV priedo A dalies I skirsnio 14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44 ir 46 punktų nuostatų, nurodyti augalai kilę prie trečiųjų šalių, kuriose aptiktas Anoplophora chinensis (Forster), kilmės augalų pridedamas sertifikatas, kaip nurodyta šios direktyvos 13 straipsnio 1 dalyje, kurio skyrelyje „Papildoma deklaracija“ nurodoma, kad:

                              a)

                              visą augimo laikotarpį augalai buvo auginami kenkėjais neužkrėstoje vietovėje, kurią nustatė nacionalinė augalų apsaugos organizacija kilmės šalyje laikydamasi atitinkamų tarptautinių fitosanitarinių priemonių standartų. Kenkėjais neužkrėstos vietovės pavadinimas nurodomas sertifikato skiltyje „kilmės vieta“; arba

                              b)

                              mažiausiai dvejus metus prieš juos eksportuojant augalai buvo auginami Anoplophora chinensis (Forster) neužkrėstoje vietovėje, nustatytoje pagal tarptautinius fitosanitarinių priemonių standartus:

                                          i)

                                          kuri yra įregistruota ir prižiūrima kilmės šalies nacionalinės augalų apsaugos organizacijos; ir

                                          ii)

                                          kurioje du kartus per metus atitinkamu laiku atlikti oficialūs tikrinimai bet kokiems Anoplophora chinensis (Forster) požymiams nustatyti ir neaptikta jokių organizmo požymių; ir

                                          iii)

                                          jei augalai užauginti vietoje:

                                                      —

                                                      kuri buvo visiškai fiziškai apsaugota nuo užkrėtimo Anoplophora chinensis (Forster) arba

                                                      —

                                                      kurioje buvo taikomos atitinkamos prevencinės priemonės ir kurią mažiausiai 2 km spinduliu supo buferinė zona, kurioje kasmet atitinkamu laiku atliekamos oficialios apžiūros Anoplophora chinensis (Forster) arba jo požymiams nustatyti. Aptikus Anoplophora chinensis (Forster) požymių nedelsiant imamasi likvidavimo priemonių tam, kad buferinėje zonoje būtų sunaikinti kenkėjai; ir

                                          iv)

                                          kurioje prieš pat eksportą augalų siuntos buvo oficialiai kruopščiai patikrintos siekiant nustatyti Anoplophora chinensis (Forster), ypač augalų šaknyse ir stiebuose. Prireikus per šį tikrinimą turėtų būti panaudotas ardomasis mėginių ėmimo metodas.

                  (2)

                  Nurodyti augalai, importuojami laikantis 1 punkto, yra kruopščiai patikrinami įvežimo arba paskirties vietoje, nustatytoje pagal Komisijos direktyvą 2004/103/EB (1). Taikomais tikrinimo metodais užtikrinama, kad bus nustatyti bet kokie Anoplophora chinensis (Forster) požymiai, ypač augalų šaknyse ir stiebuose. Prireikus per šį tikrinimą turėtų būti panaudotas ardomasis mėginių ėmimo metodas.

            II.   Vežimo sąlygos

                  (1)

                  Bendrijos demarkacinių zonų kilmės nurodyti augalai gali būti vežami Bendrijoje, jei jie turi augalo pasą, paruoštą ir išduotą pagal Komisijos direktyvą 92/105/EEB (2), ir mažiausiai dvejus metus prieš vežimą augo auginimo vietoje:

                              i)

                              kuri yra įregistruota pagal Komisijos direktyvą 92/90/EEB (3), ir

                              ii)

                              kurioje du kartus per metus atitinkamu laiku atlikti oficialūs kruopštūs tikrinimai Anoplophora chinensis (Forster) požymiams nustatyti ir neaptikta jokių organizmo požymių. Prireikus per šį tikrinimą turėtų būti panaudotas ardomasis mėginių ėmimo metodas;

                              iii)

                              jei augalai buvo laikomi vietoje:

                                          —

                                          kuri buvo visiškai fiziškai apsaugota nuo užkrėtimo Anoplophora chinensis (Forster) arba

                                          —

                                          kurioje buvo taikomos atitinkamos prevencinės priemonės ir kurią mažiausiai 2 km spinduliu nuo užkrėstos zonos ribų supo buferinė zona, kurioje kasmet atitinkamu laiku atliekamos oficialios apžiūros Anoplophora chinensis (Forster) arba jo požymiams nustatyti. Aptikus Anoplophora chinensis (Forster) požymių nedelsiant imamasi likvidavimo priemonių tam, kad buferinėje zonoje būtų sunaikinti kenkėjai.

                  (2)

                  Pagal I skirsnį iš trečiųjų šalių, kuriose aptiktas Anoplophora chinensis (Forster), importuojami nurodyti augalai gali būti vežami Bendrijoje, tik jei jie turi 1 punkte nurodytą augalo pasą.

         (1)  OL L 313, 2004 10 12, p. 16.

         (2)  OL L 4, 1993 1 8, p. 22.

         (3)  OL L 344, 1992 11 26, p. 38.

      II PRIEDAS
      5 STRAIPSNYJE NURODYTOS NEATIDĖLIOTINOS PRIEMONĖS
      1.   Demarkacinių zonų nustatymas

                  a)

                  5 straipsnyje nurodytas demarkacines zonas sudaro šios dalys:

                              i)

                              užkrėsta teritorija, kurioje buvo patvirtintas Anoplophora chinensis (Forster) ir kurioje auga visi Anoplophora chinensis (Forster) sukeltus požymius turintys augalai ir, jei reikia, visi iš to paties sklypo tuo pat metu pasodinti augalai;

                              ii)

                              buferinė zona, besitęsianti mažiausia 2 km už užkrėstos zonos ribų.

                  b)

                  Nustatant tikslias a punkte nurodytų zonų ribas, atsižvelgiama į pagrįstus mokslinius principus, Anoplophora chinensis (Forster) biologinius ypatumus, užkrato išplitimo lygį, konkretų nurodytų augalų pasiskirstymą susijusioje vietovėje ir žalingo organizmo nustatymo įrodymus. Pirmą kartą aptikus organizmą tam tikroje vietovėje ir atlikus ribų nustatymo apžiūrą buferinės zonos spindulys gali būti sumažintas mažiausiai iki 1 km už užkrėstos zonos ribų.

                  c)

                  Jei Anoplophora chinensis (Forster) aptinkamas už užkrėstos zonos ribų, atitinkamai keičiamos demarkacinių zonų ribos arba nedelsiant imamasi kenkėjų likvidavimo priemonių buferinėje zonoje.

                  d)

                  Jei atlikus 2 straipsnio b dalyje nurodytas kasmetines apžiūras kurioje nors demarkacinėje zonoje Anoplophora chinensis (Forster) neaptinkamas ketverius metus iš eilės, šios zonos atskyrimas panaikinamas, o 2 punkte nurodytos priemonės nebetaikomos.

            2.   Demarkacinėse zonose taikomos priemonės
      5 straipsnyje nurodytos oficialios priemonės, kurių reikia imtis demarkacinėse zonose, apima mažiausiai:

                  a)

                  atitinkamas priemones, skirtas kasmet iki balandžio 30 d. Anoplophora chinensis (Forster) likviduoti, įskaitant užkrėstų augalų ir augalų, turinčių Anoplophora chinensis (Forster) požymių, iškirtimą ir sunaikinimą, užkrėstoje zonoje, įskaitant jų šaknis;

                  b)

                  intensyvią Anoplophora chinensis (Forster) stebėseną, vykdomą kasmet atitinkamu laiku atliekant augalų šeimininkų patikrinimus organizmui nustatyti, užkrėstoje ir buferinėje zonose.


title: 2006/831/EB: 2006 m. balandžio 27 d. Europos Parlamento sprendimas dėl 2004 finansinių metų Europos aplinkos agentūros sąskaitų uždarymo

text:
6.12.2006

               LT

               Europos Sąjungos oficialusis leidinys

               L 340/91

         EUROPOS PARLAMENTO SPRENDIMAS
   2006 m. balandžio 27 d.
   dėl 2004 finansinių metų Europos aplinkos agentūros sąskaitų uždarymo
   (2006/831/EB)
   EUROPOS PARLAMENTAS,

               —

               atsižvelgdamas į Europos aplinkos agentūros 2004 finansinių metų galutines metines finansines ataskaitas (1),

               —

               atsižvelgdamas į Audito Rūmų pranešimą dėl Europos aplinkos agentūros 2004 finansinių metų finansinių ataskaitų su agentūros atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į Tarybos 1990 m. gegužės 7 d. reglamentą (EEB) Nr. 1210/90 dėl Europos aplinkos agentūros ir Europos aplinkos informacijos ir stebėseno tinklo įkūrimo (4), ir ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą bei Aplinkos, visuomenės sveikatos ir maisto saugos komiteto nuomonę (A6-0098/2006),

               1.

               atkreipia dėmesį į šiuos Europos aplinkos agentūros 2004 ir 2003 finansinių metų finansinių ataskaitų skaičius:
               2004 ir 2003 finansinių metų pajamų ir išlaidų ataskaita

                           (1000 EUR)

                           2004

                           2003

                           Pajamos

                           Bendrijos subsidijos

                           28 658

                           28 723

                           Subsidijos

                           1 998

                           1 080

                           Banko palūkanos

                           128

                           89

                              Iš viso pajamų (a)

                              30 784

                              29 891

                           Išlaidos

                           Iš viso išlaidų 1 antraštinėje dalyje

                           Mokėjimai

                           12 447

                           11 123

                           Mokėjimai. Dotacijos

                           2

                           Perkelti asignavimai

                           435

                           315

                           Perkelti asignavimai. Dotacijos

                           66

                           Iš viso išlaidų 2 antraštinėje dalyje

                           Mokėjimai (6)

                           3 451

                           2 447

                           Perkelti asignavimai

                           394

                           395

                           Iš viso išlaidų 3 antraštinėje dalyje

                           Mokėjimai

                           9 534

                           5 997

                           Mokėjimai. Dotacijos

                           14

                           Perkelti asignavimai

                           4 845

                           7 008

                           Perkelti asignavimai. Dotacijos

                           2 419

                              Iš viso išlaidų (b))

                              33 606

                              27 284

                              Grynasis finansinių metų rezultatas (a-b)

                              - 2 822

                              2 607

                           Perkelti ir panaikinti asignavimai

                           508

                           295

                           Perkeltos ir panaikintos grąžinamosios išmokos

                           0

                           36

                           Iš ankstesnių finansinių metų perkeltas likutis

                           - 4 190

                           - 7 427

                           Panaikintos dotacijos

                           98

                           322

                           Valiutų keitimo skirtumai

                           3

                           - 4

                           Patikslinimai dėl praeitų metų

                           43

                           - 18

                              Keliamas likutis

                              - 6 360

                              - 4 190

                              Pastaba: Galutinės sumos gali skirtis dėl suapvalintų dydžių.

               2.

               patvirtina Europos aplinkos agentūros 2004 finansinių metų sąskaitų uždarymą;

               3.

               paveda Pirmininkui perduoti šį sprendimą Europos aplinkos agentūros vykdančiajam direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 13.

      (2)  OL C 332, 2005 12 28, p. 37.

      (3)  OL L 248, 2002 9 16, p. 1.

      (4)  OL L 120, 1990 5 11, p. 1. Reglamentas su paskutiniais pakeitimais, padarytais Reglamentu (EB) Nr. 1641/2003 (OL L 245, 2003 9 29, p. 1).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).

      (6)  Įskaitomas Danijos vyriausybei sumokėtas 905 823 eurų nuosavybės mokestis. Agentūros nuomone, suma turetų būti grąžinta. Šiuo klausimu vyksta derybos su Danijos vyriausybe.

      Pastaba: Galutinės sumos gali skirtis dėl suapvalintų dydžių.
    ---documentbreak---

               6.12.2006

               LT

               Europos Sąjungos oficialusis leidinys

               L 340/93

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos aplinkos agentūros 2004 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos aplinkos agentūros 2004 finansinių metų galutines metines finansines ataskaitas (1),

               —

               atsižvelgdamas į Audito Rūmų pranešimą dėl Europos aplinkos agentūros 2004 finansinių metų metinių finansinių ataskaitų su agentūros atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į Tarybos 1990 m. gegužės 7 d. reglamentą (EEB) Nr. 1210/90 dėl Europos aplinkos agentūros ir Europos aplinkos informacijos ir stebėsenos tinklo įkūrimo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą bei Aplinkos, visuomenės sveikatos ir maisto saugos komiteto nuomonę (A6-0098/2006),

               A.

               kadangi Audito Rūmai nurodė, jog jie gavo pagrįstą patikinimą, kad 2004 m. gruodžio 31 d. pasibaigusių finansinių metų metinės finansinės ataskaitos buvo patikimos ir kad jose atspindimos operacijos iš esmės buvo teisėtos ir tvarkingos,

               B.

               kadangi Audito rūmai teigia, kad jie gavo pagrįstą patikinimą iš visų agentūrų, tačiau išreiškė aiškias abejones dėl Europos rekonstrukcijos agentūros, Europos profesinio mokymo plėtros centro, Europos mokymo fondo, Europos rasizmo ir ksenofobijos kontrolės centro ir Europos maisto saugos tarnybos 2004 finansinių metų,

               1.

               primena, kad pagal Finansinio reglamento 185 straipsnį Parlamentas suteikia biudžeto įvykdymo patvirtinimą Bendrijų įsteigtoms įstaigoms, turinčioms juridinio asmens statusą, kurios gauna iš biudžeto mokamas dotacijas; tačiau nurodo, kad ne visos šios įstaigos yra visiškai arba net iš dalies finansuojamos iš biudžeto mokamų dotacijų; pabrėžia, kad dėl to įvykdymo patvirtinimas apima tiek biudžetinį, tiek nebiudžetinį šių įstaigų finansavimą; mano, kad nepriimtina, kai vienos Sąjungos įsteigtos įstaigos privalo atsiskaityti dėl lėšų, kurios nėra mokamos iš biudžeto, išleidimo, tuo tarpu kitos, kurios negauna iš biudžeto mokamų dotacijų, už jas atsiskaityti neprivalo; patvirtina principą, pagal kurį Europos Parlamentas tvirtina visų Bendrijos agentūrų, nepriklausomai nuo to, ar jos subsidijuojamos, ar ne, metinio biudžeto įvykdymą, net ir tais atvejais, kai pagal agentūros steigimo dokumentus tvirtinimo procese dalyvauja ir kita institucija; mano, kad reikia peržiūrėti visus šiam principui prieštaraujančius dokumentus;

               2.

               pabrėžia Audito Rūmų pranešimo 1 lentelės, pirmą kartą panaudotos tvirtinant biudžeto įvykdymą 2003 m., kurioje pateikiami apibendrinti agentūros įgaliojimai ir pareigos, valdymas, ištekliai ir teikiamos paslaugos, svarbą; pažymi, kad 1 lentelės duomenis teikia agentūra; prašo Audito Rūmų patikrinti 1 lentelės turinį;

               3.

               reikalauja, kad agentūros ne tik tinkamai leistų pinigus, bet ir siektų leisti juos kiek įmanoma efektyviau ir veiksmingiau; ragina Audito Rūmus apsvarstyti galimybę išplėsti savo specialiąsias metines ataskaitas dėl agentūrų ir įtraukti į jas rezultatų ir pasiektų tikslų tyrimą; remdamasis tuo ir savo rezoliucijomis dėl 2003 finansinių metų biudžeto įvykdymo patvirtinimo, ragina atsižvelgti į šiuos reikalavimus: kiek įmanoma vengti skirtingų agentūrų veiklos dubliavimosi ir išaiškinti priemones, leidžiančias geriau laikytis skaidrumo palaikant ryšius su visuomene, o taip pat Bendrijos patvirtinančių veiksmų priemones visuose įdarbinimo, mokymų ir pareigų paskirstymo lygiuose;

               4.

               pabrėžia, kad ES agentūros ne visada turi gerą įvaizdį ir kad daugelis iš jų nenusipelno tokio neigiamo įvaizdžio; pabrėžia, kad Europos Sąjungos piliečiai turėtų tai žinoti, prireikus ir tinkamomis priemonėmis atskleidžiant jiems šių agentūrų darbo tikslus ir rezultatus; ragina Komisiją siekiant šio tikslo imtis jos manymu būtinų priemonių;

               5.

               pabrėžia, kad 2004 m. Europos Sąjungos plėtra turėjo įvairialypį poveikį ES agentūrų struktūrai ir jų veiklos pobūdžiui, ir kai kurios iš jų pažymi tai savo veiklos ataskaitose, ypač atkreipdamos dėmesį į jų administratorių padaugėjimą; ragina Komisiją išnagrinėti tikrus arba numanomus sunkumus ir rekomenduoti reikiamus tvarkos pakeitimus;

               6.

               pabrėžia, kad Komisija įsipareigojo suderinti savo generalinių direktoratų veiklos ataskaitų teikimo formą; ragina apsvarstyti, ar nereikėtų tos pačios nuostatos taikyti ir Bendrijos agentūrų veiklos ataskaitoms, nes jos būna labai įvairaus turinio; ragina Komisiją aiškiai nurodyti Bendrijų agentūroms, kokią informaciją ir kokius veiklos aspektus jos privalo pateikti;

               7.

               pažymi, kad Audito Rūmai nustatė, jog 2004 m. buvo viršyti asignavimai, skirti operacijoms, kurios turėjo būti baigtos 2005 m., ir kad buvo perkelti su išlaidomis darbuotojams susiję asignavimai; reikalauja, kad agentūra laikytųsi Finansiniame reglamente numatyto biudžeto metinio periodiškumo principo ir taisyklės, pagal kurią draudžiama perkelti su darbuotojais susijusius asignavimus, tuo leidžiant teisingai ir skaidriai įgyvendinti biudžeto valdymo institucijos sudarytą biudžetą;

               8.

               atkreipia dėmesį į kontrolės trūkumus ir aplaidumo atvejus, kuriuos Audito Rūmai aptiko atlikdami inventoriaus auditą; ragina agentūrą nedelsiant ištaisyti šiuos trūkumus;

               9.

               džiaugiasi, kad agentūra patikino, jog ištaisys Audito Rūmų aptiktus nesklandumus dėl sutarčių pakeitimų;

               10.

               pritaria agentūros pastangoms atgauti nepagrįstai Kopenhagos miestui sumokėtus mokesčius;

               11.

               reiškia savo pasitenkinimą tuo, kad buvo veiksmingai įgyvendintas 2004 m. biudžetas;

               12.

               mano, kad agentūra yra svarbios su aplinka susijusios informacijos šaltinis visoms ES institucijoms ir politikos formavimui; su pasitenkinimu pažymi, kad agentūra gebėjo tam tikrus sudėtingus duomenis pertvarkyti į vartotojams lengvą naudoti informaciją ir pateikti savo išvadas visuomenei; sveikina agentūrą sukūrus interneto tinklavietę, kurioje pateikiama daug informacijos;

               13.

               skatina agentūrą toliau stengtis tobulinti komunikavimo metodus, kad būtų atkreipta daugiau žiniasklaidos dėmesio į jos išvadas ir taip skatinamos visuomenės diskusijos svarbiais aplinkosaugos klausimais, pvz., klimato kaitos klausimu;

               14.

               pažymi, kad aplinkosaugos programų įtaką dažnai susilpnina tai, jog stokojama kitų Bendrijos politikos sričių poveikio aplinkai įvertinimo; skatina agentūrą toliau plėtoti savo veiklą poveikio aplinkai vertinimo srityje;

               15.

               pabrėžia agentūros vaidmenį vertinant su aplinkos apsauga susijusių ES teisės aktų įgyvendinimą;

               16.

               ragina Komisiją padėti agentūroms kiek galima geriau laikytis ateinantiems metams numatyto darbo plano, tokiu būdu sudarant sąlygas tinkamai planuoti ir įgyvendinti veiksmus ir ypač vengti didelių, paskutinę akimirką daromų darbo krūvio pakeitimų;

               17.

               prašo Komisijos pagerinti agentūrų bendradarbiavimą padarant bendradarbiavimą veiksmingesniu, išvengiant darbo dubliavimosi ir ištaisant trūkumus, ypač bendro pobūdžio, pvz., mokyme, Bendrijos politikos įgyvendinime, naujausių valdymo sistemų naudojime, bei sprendžiant su tinkamu biudžeto valdymu susijusias problemas.

      (1)  OL C 269, 2005 10 28, p. 13.

      (2)  OL C 332, 2005 12 28, p. 37.

      (3)  OL L 248, 2002 9 16, p. 1.

      (4)  OL L 120, 1990 5 11, p. 1. Reglamentas su paskutiniais pakeitimais, padarytais Reglamentu (EB) Nr. 1641/2003 (OL L 245, 2003 9 29, p. 1).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).


title: 1995 m. kovo 27 d. Tarybos sprendimas dėl Europos bendrijos ir Šri Lankos Demokratinės Socialistinės Respublikos susitarimo dėl partnerystę ir vystymąsi remiančio bendradarbiavimo patvirtinimo

text:
Svarbus teisinis pranešimas

|

31995D0129

Oficialusis leidinys L 085 , 19/04/1995 p. 0032 - 0032

		Tarybos sprendimas1995 m. kovo 27 d.dėl Europos bendrijos ir Šri Lankos Demokratinės Socialistinės Respublikos susitarimo dėl partnerystę ir vystymąsi remiančio bendradarbiavimo patvirtinimo(95/129/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 130y straipsnius kartu su 228 straipsnio 2 dalies pirmuoju sakiniu ir 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi, remiantis Sutarties 130u straipsniu, vystymąsi remiančio bendradarbiavimo srityje Bendrijos politika turėtų skatinti tvarią besivystančių šalių ekonominę ir socialinę plėtrą, jų sklandžią ir laipsnišką integraciją į pasaulio ekonomiką ir kovą su skurdu tose šalyse;kadangi, siekdama savo tikslų užsienio ryšių srityje, Bendrija turėtų pritarti šiame sprendime nurodytam susitarimui,NUSPRENDĖ:1 straipsnisEuropos bendrijos ir Šri Lankos Demokratinės Socialistinės Respublikos susitarimas dėl partnerystę ir vystymąsi remiančio bendradarbiavimo patvirtinamas Bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas Bendrijos vardu pateikia pranešimą, numatytą Susitarimo 26 straipsnyje.3 straipsnisKomisija, padedama valstybių narių atstovų, atstovauja Bendriją Susitarimo 20 straipsnyje numatytoje Jungtinėje komisijoje.4 straipsnisŠis sprendimas paskelbiamas Europos Bendrijų oficialiajame leidinyje.Priimta Briuselyje, 1995 m. kovo 27 d.Tarybos varduPirmininkasM. Giraud[1] OL C 86, 1994 3 23, p. 5.[2] OL C 18, 1995 1 23.--------------------------------------------------